Document ID: 32004D0016

32004D0016
L 005/78
SLUŽBENI LIST EUROPSKE UNIJE
ODLUKA VIJEĆA
od 22. prosinca 2003.
o snižavanju stupnja tajnosti Priloga 5. Zajedničkim konzularnim uputama i odgovarajućeg Priloga 14.b Zajedničkom priručniku i o ukidanju oznake tajnosti priloga 9. i 10. Zajedničkim konzularnim uputama i odgovarajućih priloga 6.b i 6.c Zajedničkom priručniku
(2004/16/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 207.,
budući da:
(1)
U skladu s njegovim odlukama od 14. prosinca 1993. (SCH/Com-ex (93) 22 rev) i od 23. lipnja 1998. (SCH/Com-ex 98 (17)), Izvršni odbor utemeljen Konvencijom o provedbi Schengenskog sporazuma od 14. lipnja 1985., stavio oznaku, „povjerljivo” prilozima 5., 9. i 10. Zajedničkim konzularnim uputama i svim prilozima Zajedničkom priručniku (1), čija je nova verzija usvojena Odlukom spomenutog Izvršnog odbora od 28. travnja 1999. (SCH/Com-ex (99)13).
(2)
Zajedničke konzularne upute i Zajednički priručnik i Odluke Izvršnog odbora o njihovoj tajnosti čine dio schengenske pravne stečevine kako je odredilo Vijeće u njegovoj Odluci 1999/435/EZ (2).
(3)
Dijelu I i nekoliko priloga Zajedničkom priručniku skinuta je oznaka tajnosti u skladu s Odlukom Vijeća 2000/751/EZ (3), i dijelu II Zajedničkog priručnika skinuta je oznaka tajnosti u skladu s Odlukom Vijeća 2002/353/EZ (4).
(4)
Prilogu 5. Zajedničkim konzularnim uputama i odgovarajućem Prilogu 14.b Zajedničkom priručniku trebalo bi sniziti stupanj tajnosti, a prilozima 9. i 10. Zajedničkim konzularnim uputama i odgovarajućim prilozima 6b i 6c Zajedničkom priručniku trebalo bi skinuti oznaku tajnosti.
(5)
Primjereno je staviti izvan snage odluke Izvršnog odbora (SCH/Com-ex (93)22 rev) i (SCH/Com-ex (98)17), i donijeti buduće odluke o tajnosti dokumenata koji čine dio schengenske pravne stečevine u skladu s pravilima o tajnosti dokumenata utvrđenim u Odluci Vijeća 2001/264/EZ od 19. ožujka 2001. o usvajanju propisa Vijeća o sigurnosti (5),
ODLUČILO JE:
Članak 1.
Prilogu 5. Zajedničkim konzularnim uputama i odgovarajućem Prilogu 14b Zajedničkom priručniku snižava se stupanj tajnosti na „RESTREINT EU”, i prilozi 9. i 10. Zajedničkim konzularnim uputama, kao i odgovarajući prilozi 6.b i 6.c Zajedničkom priručniku, ukida se oznaka tajnosti.
Članak 2.
Prilozi 9. i 10. Zajedničkim konzularnim uputama i odgovarajući prilozi 6.b i 6.c Zajedničkom priručniku objavljuju se u Službenom listu Europske unije.
Članak 3.
Odluke schengenskog Izvršnog odbora od 14. prosinca 1993. (SCH/Com-ex (93)22 rev) i od 23. lipnja 1998. (SCH/Com-ex (98)17) stavljaju se izvan snage.
Članak 4.
Ova Odluka proizvodi učinke na dan objave u Službenom listu Europske unije.
Sastavljeno u Bruxellesu 22. prosinca 2003.

Labels: 12
11
5